hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy fr hy es es tr en en hy hy hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Ոչ թե փոխհատուցում, այլ աջակցություն. կառավարությունը չի ուզում խանգարել ՄԻԵԴ-ում Մարտի 1-ի գործերի ընթացքին | Forrights.am
Աջակցությունը ստանալու են բոլոր նրանք, ովքեր տուժել են մարտի 1-2-ին բողոքի հավաքներ իրականացնելիս: Առայժմ հստակեցված չի, թե ինչ աջակցության մասին է խոսքը: Չի բացառվում, որ տուժողը ոչ թե գումար, այլ, ասենք, հանգստյան վայրի ուղեգիր ստանա: Պետական աջակցությունը տուժողներին ցուցաբերելու են մինչև տարեվերջ:
Այսօր Փաշինյանը երկրի առաջին դեմքն է և հետամուտ է Մարտի մեկի ոճրագործության բացահայտմանը: Սակայն հարազատների փոխհատուցման հարցը կրկին չի լուծվում: Իրավական նրբություններ կան, որոնք թույլ չեն տալիս դա անել: Փետրվարին, երբ ԱԺ փոխնախագահներ Լենա Նազարյանը և Ալեն Սիմոնյանը շրջանառության մեջ դրեցին մարտի 1,2-ի իրադարձությունների ժամանակ անձանց կյանքին կամ առողջությանը պատճառված վնասների հատուցման մասին օրենքի նախագիծ, արդարադատության նախարարությունը առարկություններ հայտնեց օրենքի հեղինակներին:
Մարտի մեկի գործով փաստահավաք խմբի անդամ, փաստաբան Սեդա Սաֆարյանը կարծում է, որ «փոխհատուցում» հասկացությունը «աջակցություն» բառով փոխարինելը մտածելու տեղիք տալիս է: «Աջակցությունը բոլորովին այլ բան է: Դա պետության նոր իրավահաջորդի կողմից աջակցելն է տուժածին: Պարզապես աջակցում են, որ դու վատ վիճակում չլինես — կառավարության նախաձեռնությունը գնահատեց փաստաբանը, —
Աջակցությունը պետության պարտավորություն չի ենթադրում: Իսկ փոխհատուցումը ենթադրում է, որ պետությունն ընդունում է իր մեղքը, գիտակցում է, որ կոպիտ ասած՝ վատ բան է արել: Կարծում եմ, այս բառերը մտածելու ինչ որ տեղիք տալիս են, բայց կարևորը վերաբերմունքն է: Թե դրա անունը ինչ կդնեն, այդքան էլ կարևոր չի»:
Ըստ փաստաբանի, փոխհատուցումը ենթադրում է, որ պետությունը ճանաչել է կյանքի իրավունքի խախտում: «Բայց քանի որ Մարտի մեկով գործ է քննվում, փոխհատուցման խնդիրը կլուծեն գործը ավարտելուց հետո»:
Մարտի մեկի զոհերի հարազատների շրջանում օրինագիծն այս միանշանակ չի ընդունվել: Գոռ Քլոյանի հայրը՝ Սարգիս Քլոյանը Forrights. am-ի հետ զրույցում ներկայացրեց բառերի տրանսֆորմացիայի պատմությունը:
«Փոխհատուցումը սիրուն չի, որովհետև դա նշանակում է վնասի վերականգնում: Օրինակ, կարկուտի ժամանակ այգիները վնասվում են, գյուղացիների վնասը վերականգնում են: Բայց մեր վնասը ո՞նց կվերականգնեն: Հիմա ասեցին՝ հատուցում: Հետո Արտակ Զեյնալյանը, որ կառավարությունում քննարկում էին, ասում էր, որ հատուցումը սխալ է, որովհետև հատուցումը դատարանի որոշմամբ է լինում: Բայց ոչ դատարանում, ոչ եվրոդատարանում դեռ ոչ մի դատավճիռ չկա»:
Սարգիս Քլոյանը կարծում է, որ փոխհատուցումը աջակցությամբ փոխարինելը նպատակ ունի նաև չխանգարելու ՄԻԵԴ-ում ընթացող գործընթացներին:
«Արտակ Զեյնալյանն ասեց՝ պետք է օժադակել, ոչ խանգանգարել եվրոդատարանին: Հակառակ դեպքում, եվրոդատարանն արդեն կասեր, որ մեզ մոտ խնդիրը վերացել է» : Սարգիս Քլոյանը բարոյապես իրեն բավարարված է զգում:
«Անցել է 11 տարի, հանրապետականը բոլոր իրենց տուժածներին փոխհատուցել էր, օժանդակել էր, Համլետ Թադևոսնյանին թոշակ էր նշանակել, բայց մեզ ոչ մի կոպեկ: Եկավ թավշյա հեղափոխությունը և որոշեցին, որ մեզ էլ պետք է աջակցեն: դա շատ մեծ նշանակություն ունի մեզ համար», — ասում է Սարգիս Քլոյանը զոհվածների բոլոր հարազատների անունից:
Մարտի մեկի զոհերի աջակցության օրինագիծը անհասկանալի է վանաձորցի ոսկերիչ, մարտի մեկին զոհված Դավիթ Պետրոսյանի մոր՝ Ջմեմմա Վարդումյանի համար: Նա չի հասկանում, թե ինչ տարբերություն կա փոխհատուցման և պետության աջակցության միջև և ուզում է մի լավ իրավաբան գտնի, որն իրեն օգնի գլուխ հանել այդ ձևակերպումներից: «Իմանամ, առավելություն է, թե թերություն էդ աջակցությունը, մինուս է, թե պլյուս» — ասում է Ջեմմա Վարդումյանը:
Նա մարտի մեկի վերաբերյալ օրինագծին սպասել է 11 տարի: Տեղեկանալով, որ հատուցման մասին օրենքի նախագիծը պատգամավորները հետ են կանչել այնքան էր հուսահատվել, որ Վանաձորի կենտրոնական հրապարակ էր գնացել, ինքնահրկիզման փորձ անելու, որի մասին տեղեկացրել էր ոստիկանությանն ու մարզպետին:
Այժմ զոհվածի մայրը հիվանդանոցում բուժում է ստանում: Նա ասաց, որ Նիկոլ Փաշինյանն իր հետ անձամբ խոսել է որ իրեն ասել է, որ ամեն ինչ լավ է լինելու: Մարտի մեկի զոհերից Տիգրան Խաչատրյանի հայրն էլ՝ Հովսեփ Խաչատրյանը Forrights.am-ին փոխանցեց, որ իր ընտանիքի համար առաջնայինը փոխհատուցման, կամ աջակցության հարցը չի:
«Սիրուն չի լինի, եթե մենք էդ հարցով շատ խոսենք: Մեր ընտանիքի առաջնահերթ խնդիրը նա է, որ բացահայտվեն սպանությունները, մարդասպանները պատժվեն: Մեր գործը մեր փաստաբանը ներկայացրել է Եվրոպական դատարանին, և աջակցության չափն էլ կլինի արժանապատիվ ձևով: Մնացածը՝ թող կառավարությունը որոշի՝ գումարի չափը, կտան, չեն տա, թող ամեն ինչ լինի արժանապատիվ ձևով», — արձագանքեց Հովսեփ Խաչատրյանը:
Նրանից իմացանք, որ Տիգրան Խաչատրյանի մայրը՝ Ալլա Հովհաննիսյանը, արտագաղթել է, բայց վերադառնալու է ու անպայման մասնակցելու է մարտի 1-ին զոհվածների հուշակոթողի բացմանը: Իրենք սպասում են այդ օրվան :
Նախորդ նյութը«Հայաստանի և ԵՄ հարաբերությունները հիմնված են ընդհանուր արժեքների վրա, որոնց կարևոր բաղադրիչը մարդու իրավունքներն են»
Հաջորդ նյութըԴատավոր Գագիկ Հեբոյանի գործով անցնող փաստաբանը ևս կալանավորվեց
Իշխանասարի մոտ զոհված Գևորգ Հայրապետյանը 4 անչափահաս տղաների հայր էր, և սպասում էր հինգերորդին
«Եռաբլուր»-ի միջադեպի պատասխանատվությունը Փաշինյանն է կրելու, եթե պատժվողներ չլինեն
«Եռաբլուր»-ում մարմնական վնասվածքներ ստացած հինգ մայրեր հանցագործության մասին հաղորդում են ներկայացրել
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Հայկական Կարմիր խաչի ընկերությունն արձագանքում է ներքին տեղահանված անձանց մարդասիրական կարիքներին
Դատավոր Ալեքսանդր Ազարյանը հրաժարականի դիմում է ներկայացրել․ նրա լիազորությունները դադարեցվել են
Edit with Live CSS
Write CSS OR LESS and hit save. CTRL + SPACE for auto-complete.